ল্যান্থানাইড
ল্যান্থানাইড বা ল্যান্থানয়েড (IUPAC নামকরণ) হল ১৫টি ধাতব মৌলিক পদার্থের সমন্বয়ে গঠিত পর্যায় সারণির একটি বিশেষ শ্রেণী। ৫৭ থেকে ৭১ পারমাণবিক সংখ্যা বিশিষ্ট মৌলগুলো এই শ্রেণীর অন্তর্ভুক্ত। এই শ্রেণীর প্রথম মৌলটি হল ল্যান্থানাম এবং শেষ মৌলটি হল লুটেসিয়াম। প্রায় সম-ধর্মী ধাতু স্ক্যানডিয়াম এবং ইট্রিয়াম সহ এই ১৫টি ল্যান্থানাইড শ্রেণীর মৌল, বিরল মৃত্তিকা ধাতু নামে পরিচিত। ল্যান্থানাইড শ্রেণীর মৌলগুলো সম্পর্কে আলোচনার জন্য অনেক সময় Ln চিহ্নটি ব্যবহার করা হয়। ল্যান্থানাইড শ্রেণীতে একটি বাদে অন্য ১৪টি মৌল ফ-ব্লকের অন্তর্গত। লুটেসিয়ামের 4F শক্তিস্তটি ইলেকট্রনে পূর্ণ হওয়ায় এটিকে ডি-ব্লক মৌল বলা হয়ে থাকে। তবে এর রাসায়নিক বৈশিষ্টগুলো ল্যান্থানাইড শ্রেণীর অপর মৌলগুলোর সাথে অধিক সামঞ্জস্যপূর্ণ হওয়ার লুটেসিয়ামকে এই শ্রেণীতে অন্তর্ভুক্ত করা হয়েছে। * Between initial [Xe] and final 6s2 electronic shells